text: құрғақты, қызылжар ойыл алабындағы өзен. ақтөбе облысы ойыл ауданы жерімен ағады. ұзындығы 58 км. бастауын қаратау төбесінің шығыс бөлігіндегі жарқабақты жырадағы бұлақтардан алып, ащыойыл өзеніне оң жағынан құяды. жоғарғы бөлігінде арнасы сайлы-жыралы. жыралардың биіктігі 10 м-ге дейін жетеді. төменгі ағысы барқын құмының етегімен өтеді. жағалауында өзімен аттас қыстау бар. жауын-шашын және жер асты суларымен толығады. көктемде суы тасиды. ағынды суы көктемдегі қар еру кезінде 10-15 күнге созылып, жазда қарасуларға бөлініп қалады.